CELEX: 62010CN0621
Language: sk
Date: 2010-12-29 00:00:00
Title: Vec C-621/10: Návrh na začatie prejudiciálneho konania, ktorý podal Administrativen sad Varna (Bulharsko) 29. decembra 2010 — ADSITS „Balkan and Sea properties“ /Riaditeľ riaditeľstva „Opravné prostriedky a správa výkonu rozhodnutia“ Varna

5.3.2011   
            
            
               SK
            
            
               Úradný vestník Európskej únie
            
            
               C 72/15
            
         Návrh na začatie prejudiciálneho konania, ktorý podal Administrativen sad Varna (Bulharsko) 29. decembra 2010 — ADSITS „Balkan and Sea properties“/Riaditeľ riaditeľstva „Opravné prostriedky a správa výkonu rozhodnutia“ Varna
   (Vec C-621/10)
   2011/C 72/27
   Jazyk konania: bulharčina
   
      Vnútroštátny súd, ktorý podal návrh na začatie prejudiciálneho konania
   
   Administrativen sad Varna
   
      Účastníci konania pred vnútroštátnym súdom
   
   
      Žalobkyňa: ADSITS „Balkan and Sea properties“
   
      Žalovaný: Riaditeľ riaditeľstva „Opravné prostriedky a správa výkonu rozhodnutia“ Varna
   
      Prejudiciálne otázky
   
   
               1.
            
            
               Má sa článok 80 ods. 1 písm. c) smernice Rady 2006/112/ES z 28. novembra 2006 o spoločnom systéme dane z pridanej hodnoty (1) vykladať v tom zmysle, že ak je pri dodaniach medzi prepojenými osobami protihodnota vyššia ako obvyklá cena, základom dane je obvyklá cena úkonu len vtedy, ak dodávateľ nemá plné právo na odpočítanie dane, ktorá pripadá na kúpu alebo výrobu tovarov tvoriacich predmet dodania?
            
         
               2.
            
            
               Má sa článok 80 ods. 1 písm. c) smernice 2006/112 vykladať v tom zmysle, že ak dodávateľ využil právo na plné odpočítanie dane za tovary a služby, ktoré sú následne predmetom dodania medzi prepojenými osobami za vyššiu ako obvyklú cenu, a toto právo na odpočítanie dane nebolo odôvodnené podľa článkov 173 až 177 smernice, členský štát nesmie prijať opatrenia, podľa ktorých je ako základ dane stanovená výlučne obvyklá cena?
            
         
               3.
            
            
               Sú v článku 80 ods. 1 smernice 2006/112 taxatívne vymenované prípady tvoriace podmienky, pri ktorých splnení smie členský štát prijať opatrenia, podľa ktorých je základom dane pri dodaniach obvyklá cena úkonu?
            
         
               4.
            
            
               Je vnútroštátna právna úprava, aká sa nachádza v článku 27 ods. 3 bode 1 Zakon za danăk vărchu dobavenata stojnost (zákon o dani z pridanej hodnoty) prípustná za iných okolností, než sú vymenované v článku 80 ods. 1 písm. a), b) a c) smernice 2006/112?
            
         
               5.
            
            
               Má v prípade, o aký ide v prejednávanej veci, ustanovenie článku 80 ods. 1 písm. c) smernice 2006/112 priamy účinok a smie ho vnútroštátny súd priamo uplatniť?
            
         
      (1)  Ú. v. EÚ L 347, s. 1.